49. ΑΝΑΓΚ. ΝΟΜΟΣ υπ’ αριθ. 189 της 15/15 Μαρτ. 1945 Περί συμπληρώσεως της περί Αγροτικής Τραπέζης της Ελλάδος κειμένης Νομοθεσίας. Άρθρ.1.-(Συνιστάται θέσις Ανωτ. Συνεταιριστικού Συμβούλου, ήτις κατηργήθη δια του Ν.Δ. 8/8 Μαΐου 1946, κατωτ. αρ. 51). Άρθρ.2.-Η θέσις (του Ανωτέρου Συνεταιριστικού Συμβούλου, ως και η) του Διοικητού της Αγροτικής Τραπέζης δεν είναι ασυμβίβαστος προς την θέσιν Καθηγητού Πανεπιστημίου ή άλλης ισοτίμου Ανωτάτης Σχολής. Σελ. 206 Άρθρ.3.-(Καταργείται το άρθρον 1 του Νόμου 49 της 27 Νοεμ. 1944). Επίσης καταργείται η θέσις του Κυβερνητικού Επιτρόπου παρά τη Αγροτική Τραπέζη της Ελλάδος. Η δια του Ν. 49/1944 συσταθείσα δευτέρα θέσις Υποδιοικητού, ανασυνεστήθη δια του άρθρ. 3 Ν.Δ. 8/8 Μαΐου 1946 (κατωτ. αρ. 51). Άρθρ.4.-(Αναφέρεται εις την δια του Ν.Δ. 8/8 Μαΐου 1946 καταργηθείσαν θέσιν Γεν. Διευθυντού της Α.Τ.Ε. εν Θεσσαλονίκη). Άρθρ.5.-Του Διοικητικού Συμβουλίου της Τραπέζης μετέχει από της δημοσιεύσεως του παρόντος Νόμου ως μέλος ο Διευθυντής της εν Αθήναις Ανωτάτης Γεωπονικής Σχολής. Άρθρ.6.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 